Biserica Ortodoxă Română condamnă Francmasoneria 


BISERICA osândeşte francmasoneria ca doctrină, ca 
organizaţie şi ca metodă de lucru ocultă şi în special pentru 
următoarele motive: 

1. Francmasoneria învaţă pe adepţii ei să renunţe la 

orice credinţă şi adevăr revelat de Dumnezeu, îndemnându-i 
să admită numai ceea ce descoperă cu raţiunea lor. Ea propagă 
astfel necredinta şi lupta împotriva creştinismului, ale cărui 
învățături sunt revelate de Dumnezeu. Vânând pe cât mai 
mulți intelectuali să şi-i facă membri şi obişnuindu-i pe 

aceştia să renunțe la credinţa creştină, francmasoneria îi rupe 
de Biserică şi, având în vedere influenţa însemnată ce o au 
intelectualii asupra poporului, e de aşteptat ca necredinţa să se 
întindă asupra unor cercuri tot mai largi. În fața propagandei 
anticreştine a acestei organizaţii, Biserica trebuie să răspundă 
cu contrapropagandă. 

2. Francmasoneria propagă o concepţie despre lume 

panteist — naturalistă, reprobând ideea unui Dumnezeu 
personal deosebit de lume şi ideea omului ca persoană 
deosebită, destinat nemuririi. 

3. Din raționalismul său, francmasoneria deduce în 

mod consecvent o morală pur laică, un învățământ laic, 
reprobând orice principiu moral heteronom şi orice educație 

ce rezultă din credinţa religioasă şi din destinaţia omului la o 
viață spirituală eternă. Materialismul şi oportunismul cel mai 
cras, în toate acţiunile omului, este concluzia necesară din 
premisele francmasoneriei. 

Francmasoneria îi consideră pe evrei superiori creştinilor. 
4. În lojile francmasone se adună la un loc evreii şi 

creştinii, şi francmasoneria susține că numai cei ce se adună în 
lojile ei cunosc adevărul şi se înalță deasupra celorlalti 
oameni. Aceasta înseamnă că creştinismul nu dă un avantaj în 
ce priveşte cunoaşterea adevărului şi dobândirea mântuirii 
membrilor săi. Biserica nu poate privi impasibilă cum tocmai 
duşmanii de moarte ai lui Hristos să fie consideraţi într-o 
situaţie superioară creştinilor, din punct de vedere al 
cunoaşterii adevărurilor celor mai înalte şi al mântuirii. 
Francmasoneria vrea să se substituie creştinismului. 

5. Francmasoneria practică un cult asemănător celui al 
misterelor precreştine. Chiar dacă unii dintre adepții ei nu dau 
nici o însemnătate acestui cult se vor găsi multe spirite mai 


naive asupra cărora acest cult să exercite forță quasireligioasă. 
În orice caz, prin acest cult francmasoneria vrea să 

se substituie oricărei alte religii, deci şi creştinismului. 

În afară de motivele acestea de ordin religios, Biserica 

mai are în considerare şi motive de ordin social când 
întreprinde acţiunea sa contra francmasoneriei. 
Francmasoneria subminează ordinea socială. 

6. Francmasoneria este un ferment de continuă şi 

subversivă subminare a ordinii sociale prin aceea că îşi face 
din funcţionarii statului, din ofițeri, unelte subordonate altei 
autorități pământeşti decât acelea care reprezintă ordinea 
stabilită vizibil. Îi face unelte în mâna unor factori neştiuți 

încă nici de ei, având să lupte pentru idei şi scopuri politice ce 
nu le cunosc. Este o luptă nesinceră, pe la spate; niciodată nu 
există o siguranţă în viața statului şi în ordinea stabilită. Este o 
luptă ce ia în sprijinul ei minciuna şi întunericul. Împotriva 
jurământului creştinesc pe care acei funcționari l-au prestat 
statului ei dau jurământ păgânesc. 

7. Francmasoneria luptă împotriva legii naturale voite 

de Dumnezeu, conform căreia omenirea e compusă din 
naţiuni. Biserica ortodoxă care a cultivat totdeauna specificul 
spiritual al naţiunilor şi le-a ajutat să-şi menţină ființa 
primejduită de asupritori, nu admite această luptă pentru 
exterminarea varietăţii spirituale din sânul omenirii. 


Măsurile ce se impun: 

lar ca măsurile cele mai eficace pe care Biserica 

înțelege să le ia împotriva acestui duşman al lui Dumnezeu, al 

ordinii social-morale şi al națiunii, sunt următoarele: 

1. O acţiune publicistică şi orală de demascare a 

scopurilor şi a activității nefaste a acestei organizații. 

2. Indemnarea intelectualilor români care dovedesc a 

face parte din loji, să le părăsească. În caz contrar, Frăția 

Ortodoxă Română extinsă pe toată ţara va îndemna să 
izoleze pe cei ce preferă să rămână în loji. 

Biserica le va refuza la moarte slujba înmormântării, în 
caz că până atunci ne se căiesc. 

De asemenea, le va refuza prezența ca membri în 
corporațiile bisericeşti. 

3. Preoţimea va învăţa poporul ce scopuri urmăreşte 


acela care e francmason şi-l va sfătui să se ferească şi să nu 
dea votul candidaţilor ce aparţin lojilor. 

4. Sfântul Sinod şi toate corporaţiile bisericeşti şi 

asociațiile religioase stăruie pe lângă poporul român şi 
corpurile legiuitoare să aducă o lege pentru desfiinţarea acestei 
organizații oculte. 


În caz că guvernul nu o va face, 
Sfântul Sinod se va îngriji să fie adusă o astfel de lege din 
inițiativă parlamentară. 


Hotărârea Sfântului Sinod 
al Bisericii Ortodoxe Române 
din data de 11 martie 1937 


